32002R0951
L 145/14
JURNALUL OFÍCIAL AL UNIUNII EUROPENE
REGULAMENTUL (CE) NR. 951/2002 AL COMISIEI
din 3 iunie 2002
de modificare a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului de interzicere a exportului anumitor mărfuri și servicii către Afganistan, de întărire a interdicției de zbor și de extindere a înghețării fondurilor și a altor resurse financiare în ceea ce-i privește pe talibanii din Afganistan (1) și, în special, articolul 7 alineatul (1) al celui dintâi,
întrucât:
(1)
Articolul 7 alineatul (1) din Regulamentul (CE) nr. 881/2002 împuternicește Comisia să modifice sau să completeze anexa I pe baza hotărârilor luate fie de către Consiliul de Securitate al Organizației Națiunilor Unite, fie de către Comitetul pentru sancțiuni înființat prin Rezoluția 1267(1999) a aceluiași Consiliu.
(2)
Anexa I la Regulamentul (CE) nr. 881/2002 furnizează lista persoanelor, grupurilor și entităților cărora li se aplică înghețarea fondurilor și a altor active financiare sau resurse economice prevăzută de regulamentul menționat anterior.
(3)
La 15 martie și 24 aprilie 2002, Comitetul pentru sancțiuni a decis modificarea și completarea listei persoanelor, grupurilor și entităților cărora trebuie să li se aplice înghețarea fondurilor și a altor active financiare sau resurse economice. Prin urmare, anexa I trebuie să fie modificată în consecință.
(4)
Pentru a garanta eficacitatea măsurilor prevăzute de prezentul regulament, acesta ar trebui să intre de îndată în vigoare,
ADOPTĂ PREZENTUL REGULAMENT:
Articolul 1
(1) Persoanele, grupurile și entitățile enumerate în anexă se adaugă la lista din anexa I la Regulamentul (CE) nr. 881/2002.
(2) În anexa I la Regulamentul (CE) nr. 881/2002, mențiunea „Al Rashid Trust” trebuie să se înlocuiască cu următorul text:
„Al Rashid Trust (alias Al Rasheed Trust, Al-Rasheed Trust, Al-Rashid Trust, The Aid Organization of The Ulema):
-
Kitas Ghar, Nazimabad 4, Dahgel-Iftah, Karachi, Pakistan,
-
Jamia Maajid, Sulalman Park, Melgium Pura, Lahore, Pakistan,
-
Kitab Ghar, Darul Ifta Wal Irshad, Nazimabad No. 4, Karachi, Pakistan, telefon 668 33 01 sau 0300-820 91 99; fax 662 38 14,
-
Jamia Masjid, Sulaiman Park, Begum Pura, Lahore, Pakistan; telefon 042-681 20 81,
-
302b-40, Good Earth Court, Opposite Pia Planitarium, Block 13a, Gulshan - I Iqbal, Karachi; telefon 497 92 63,
-
617 Clifton Center, Block 5, 6th floor, Clifton, Karachi; telefon 587-25 45,
-
605 Landmark Plaza, 11 Chundrigar Road, Opposite Jang Building, Karachi, Pakistan; telefon 262 38 18-19,
-
Office Dha'rbi M'unin, Opposite Khyber Bank, Abbottabad Road, Mansehra, Pakistan,
-
Office Dha'rbi M'unin ZR Brothers, Katcherry Road, Chowk Yadgaar, Peshawar, Pakistan,
-
Office Dha'rbi-M'unin, Rm No. 3 Moti Plaza, Near Liaquat Bagh, Muree Road, Rawalpindi, Pakistan,
-
Office Dha'rbi-M'unin, Top floor, Dr. Dawa Khan Dental Clinic Surgeon, Main Baxae, Mingora, Swat, Pakistan,
-
Operațiuni în Afghanistan: Herat, Jalalabad, Kabul, Kandahar, Mazar Sherif,
-
Operațiuni și în Kosovo și Cecenia.”
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 3 iunie 2002.